钦定古今图书集成/明伦汇编/官常典/第750卷 > 陈佐舜
## 钦定古今图书集成/明伦汇编/官常典/第750卷 > 陈佐舜

按《汝州志》：佐舜贡士，晋州学正。居官清介，致仕家居。
崇祯壬午，闯贼破城，拷迫索金。佐舜曰：“吾素寒士也，
薄官清苦，安有馀金？”贼旁问数人，咸曰：“‘陈官人无蓄
也’。贼曰：‘吾观尔形多善气，他众又代尔诉，想居官清
介，居乡无恶。释之，仍随我饮食’。”佐舜耻不从，遂饿死
于灌蔬园。壁有留题云：此菜不殊薇蕨菜，此间即是
首阳间。